Zápisnica  zo zasadnutia Obecného zastupiteľstva obce Zemianske Kostoľany, 
konaného dňa 16. decembra 2013.

Prítomní: poslanci OZ a hostia podľa prezenčnej listiny
                Ing. Goran Kovač – prišiel o 16,21 h

Program:
1.	Otvorenie.
2.	Určenie zapisovateľa a overovateľov zápisnice.
3.	Voľba návrhovej komisie.
4.	Kontrola plnenia uznesení z rokovania obecného zastupiteľstva zo dňa 13.11. 2013.
5.	Rozpočtové opatrenie – zmena rozpočtu obce č. 4/2013.
6.	Rozpočet obce na roky 2014­2016.
            a) Predloženie návrhu rozpočtu obce na roky 2014­2016.
            b) Stanovisko hlavného kontrolóra obce k návrhu rozpočtu na rok 2014.
7.	Programový rozpočet obce na roky 2014­2016.
8.	VZN č. 4/2013, ktorým sa mení Všeobecne záväzné nariadenie obce Zemianske Kostoľany  č .5/2012 o miestnych daniach a miestnom poplatku za  komunálne  odpady  a  drobné stavebné odpady.	
9.	Plán kontrolnej činnosti hlavného kontrolóra obce na rok 2014.
10.	Prenájom nehnuteľného majetku obce – nebytový priestor na miestnej tržnici.
11.	Poplatky za krátkodobý prenájom multifunkčného ihriska.
12.	Finančné  vysporiadanie záväzkov  obce  voči  predávajúcemu  dvoch  bytových  domov  na  ulici Kpt. Weinholda v zmysle kúpnej zmluvy.
13.	Územný plán obce – preskúmanie  v zmysle  §  30,  ods.  4 zákona  č.  50/1976 Zb.  o  Územnom plánovaní a stavebnom poriadku v platnom znení.
14.	Pridelenie bytu v bytovke č. 683/53 na ulici Kpt. Weinholda.
15.	Schválenie člena komisie kultúry, vzdelávania a športu.
16.	Prejednanie žiadostí.
17.	Diskusia.
18.	Návrh na uznesenie.
19.	Záver.

Program podľa návrhu starostky obce
1.	Otvorenie.
2.	Určenie zapisovateľa a overovateľov zápisnice.
3.	Voľba návrhovej komisie.
4.	Kontrola plnenia uznesení z rokovania obecného zastupiteľstva zo dňa 13.11. 2013.
5.	Rozpočtové opatrenie – zmena rozpočtu obce č. 4/2013.
6.	Spojená výročná správa za konsolidovaný celok obce Zemianske Kostoľany za rok 2012.
7.	Rozpočet obce na roky 2014­2016.
            a) Predloženie návrhu rozpočtu obce na roky 2014­2016.
            b)Stanovisko hlavného kontrolóra obce k návrhu rozpočtu na rok 2014.
8.	Programový rozpočet obce na roky 2014­2016.
9.	VZN č. 4/2013, ktorým sa mení Všeobecne záväzné nariadenie obce Zemianske Kostoľanyč.5/2012 o miestnych daniach a miestnom poplatku za  komunálne  odpady  a  drobné stavebné odpady.	
10.	Plán kontrolnej činnosti hlavného kontrolóra obce na rok 2014.
11.	Prenájom nehnuteľného majetku obce – nebytový priestor na miestnej tržnici.
12.	Poplatky za krátkodobý prenájom multifunkčného ihriska.
13.	Finančné  vysporiadanie záväzkov  obce  voči  predávajúcemu  dvoch  bytových  domov  na  ulici Kpt. Weinholda v zmysle kúpnej zmluvy.
14.	Územný plán obce – preskúmanie  v zmysle  §  30,  ods.  4 zákona  č.  50/1976 Zb.  o  Územnom plánovaní a stavebnom poriadku v platnom znení.
15.	Pridelenie bytu v bytovke č. 683/53 na ulici Kpt. Weinholda.
16.	Schválenie člena komisie kultúry, vzdelávania a športu.
17.	Prejednanie žiadostí.
18.	Diskusia.
19.	Návrh na uznesenie.
20.	Záver.

K bodu č.1 - Otvorenie.
Ing.J.Školíková – privítala všetkých poslancov OZ,  prítomných zamestnancov a občanov obce a otvorila zasadnutie OZ. Prečítala program zasadnutia OZ, zo strany poslancov OZ nebol žiadny doplňujúci bod, ale starostka obce navrhla doplniť do programu nový bod a zaradiť ho ako bod č. 6 - správa za konsolidovaný celok a ostatné body sa posunú o jeden podľa poradia.
OZ schvaľuje zmenu programu podľa návrhu starostky obce.
OZ schvaľuje program zasadnutia OZ podľa predloženého návrhu.

K bodu č.2 - Určenie zapisovateľa a overovateľov zápisnice.
Ing.J.Školíková – za zapisovateľku určila Vieru Hulínyiovú, za overovateľov zápisnice Ing. Bronislava Bajgara a Valenta Oršulu.

K bodu č.3 - Voľba návrhovej komisie.
Ing.J.Školíková – do návrhovej komisie navrhla za predsedu V.Matejova, za členov A.Vrškovú a P.Rybára.
OZ volí návrhovú komisiu podľa predloženého návrhu.

K bodu č.4 - Kontrola plnenia uznesení z rokovaní obecného zastupiteľstva zo dňa 13.novembra 2013.
Ing.J.Školíková – 128/13 program zasadnutia – splnený
129/13 – návrhová komisia – pracovala v schválenom zložení
130/13 – zriadené záložné právo, povinnosť 30 rokov užívať byty ako nájomné – zavkladované – splnené
131/13 – byt č.8. Pod horou 231/1 – odpredaj zverejnený, žiadna cenová ponuka doposiaľ
132/13 – zámer prenajať nebytové priestory na tržnici – v bode dnešného programu
133/13 – odpredaj parcely, kúpna zmluva vyhotovená, parcela vyplatená
134/13 – OZ neschvaľuje

K bodu č.5 - Rozpočtové opatrenie – zmena rozpočtu obce č. 4/2013.
A.Vršková – predniesla návrh na rozpočtové opatrenie, objasnila a vysvetlila niektoré položky, správa je priložená k zápisnici.
Ing.Krett – bolo tam mierne prekročenie o cca 25 000,-€, urobili sa malé úpravy, odporúča prijať zmenu rozpočtu.
Ing.B.Bajgar – na pracovnom zasadnutí mali iné podklady ako teraz, určite sa robili vo finančnej komisii zmeny, ale k nim sa to nedostalo. Niektoré položky tam ani  nie sú. Dôvodová správa je vypracovaná k novému opatreniu?

Ing.J.Školíková – áno je k novému opatreniu.
Žiada poslancov schváliť uznesenie na právomoc upravovať položky podľa potreby, pretože ešte dva týždne budú chodiť faktúry, ktoré treba uhradiť a ak by sa stalo, že bude treba zmeniť položku v rozpočte, aby to mohla urobiť bez toho, aby zvolávala poslancov ešte v posledný deň v roku.

K bodu č.6 - Spojená výročná správa za konsolidovaný celok obce Zemianske Kostoľany za rok 2012.
Ing.J.Školíková – správu doručila všetkým poslancom vytlačenú, informovala ich s každou časťou správy.
PaedDr.I.Plachá – upozornila, že riaditeľka ZŠ nie je zamestnancom obce.
Ing.M.Rolinec – upozornil, že nie je členom komisie životného prostredia.

K bodu č.7 - Rozpočet obce na roky 2014­2016.
a)	Predloženie návrhu rozpočtu obce na roky 2014­2016.
A.Vršková – informovala prítomných o niektorých prácach v obci na budúci rok:
Výstavba detských ihrísk
Oprava kúrie
Oprava starého domu smútku 
Legalizácia nového domu smútku
Oprava chodníka na Ul.Ľ.Štúra
Oprava chodníka na Ul.B.Nemcovej – smer Hasičská zbrojnica
Oprava chodníka na Ul.Žulovská
Spevnené plochy na Ul.Kpt.Weinholda
Urnový háj – rozšírenie
Výmena plynových kotlov v ZŠ
Sýpka – oprava strechy
Oprava strechy na hasičskej zbrojnici
Spevnené plochy Domovina, Pod horou
Ing.J.Školíková – upresnila, že pri niektorých položkách je suma, ktorá nepostačuje na samostatnú realizáciu, ale sú to financie na projektové dokumentácie a samotné právne a administratívne úkony k povoleniam, aby nedošlo k nedorozumeniam.
b)	Stanovisko hlavného kontrolóra obce k návrhu rozpočtu na rok 2014.
Ing.J.Krett – správa je priložená k zápisnici, rozpočet je spracovaný v súlade s rozpočtovými pravidlami, bol zverejnený 15 dní  pred jeho schválením, odporúča rozpočet na rok 2014 schváliť a na roky 2015 a 2016 vziať na vedomie.

K bodu č.8 -  Programový rozpočet obce na roky 2014­2016.
P.Rybár – podal bližšie informácie k programovému rozpočtu, záväzný je na rok 2014, na roky 2015-2016 len predbežný, sú to predbežné informácie o plánovaných aktivitách v obci.

K bodu č.9 - VZN č. 4/2013, ktorým sa mení Všeobecne záväzné nariadenie obce Zemianske Kostoľany č.5/2012 o miestnych daniach a miestnom poplatku za  komunálne  odpady  a  drobné stavebné odpady.	
P.Rybár – mení sa vo VZN len jedna časť, kde je uvedené, že sa nebude vyberať daň menšia ako 3,-€, pretože v novele zákona je už minimálna výška dane, ktorá sa nevyberá 5,-€. Toto ustanovenie sa vypúšťa.

K bodu č.10 - Plán kontrolnej činnosti hlavného kontrolóra obce na rok 2014.
Ing.J.Krett – predniesol plán práce na rok 2014, doručil ho poslancom OZ, je priložený k zápisnici.

K bodu č.11 - Prenájom nehnuteľného majetku obce – nebytový priestor na miestnej tržnici.
Ing.J.Školíková – ide o priestory bývalého Café Vera, na nájom ktorých ukončuje súčasná nájomníčka nájomnú zmluvu, pripravuje sa dohoda na odovzdanie priestorov. Keďže sa obci tieto priestory uvoľňujú, v zmysle uznesenia bola zverejnená výzva na podávanie cenových ponúk. Na zverejnenú ponuku zareagovali dvaja záujemcovia, vyhodnotenie uskutočnili poslanci obecného zastupiteľstva, pre obec výhodnejšiu ponuku podala Daniela Škadrová – LIMEX PLUS, Kostolná Ves za 120,-€/ mesačne, bez energií a služieb.

K bodu č.12 - Poplatky za krátkodobý prenájom multifunkčného ihriska.
PaedDr.I.Plachá – multifunkčné ihrisko má nový prevádzkový poriadok, nového správcu a návrh poplatkov, ktoré prečítala. Tieto boli stanovené po konzultácii s riaditeľkou ZŠ a po výpočte spotreby energie na osvetlenie. Každý si už celkový nájom vyskladá podľa toho, aké služby konkrétne potrebuje využívať. Poplatok je stanovený za každú začatú hodinu.

K bodu č.13 - Finančné  vysporiadanie záväzkov  obce  voči  predávajúcemu  dvoch  bytových  domov na  ulici Kpt. Weinholda v zmysle kúpnej zmluvy.
Ing.J.Školíková – zmluva medzi Obcou Zemianske Kostoľany a firmou Jomireal, s.r.o. Nováky bola podpísaná 30.1.2013 a finančné vysporiadanie vyplýva z bodu č.4 – osobitná zmluva. Firma Jomireal predložila vierohodné doklady na náklady, ktoré jej vznikli – geologický prieskum, vrty, vytýčenie stavby, 33 faktúr na 33 odberných miest ku každému bytu – celkové náklady, ktoré neboli zahrnuté do kúpnej zmluvy sú 8 133,16 € s DPH.   S písomným návrhom zmluvy boli oboznámení všetci poslanci OZ, ktorí by úhradu týchto nákladov mali firme Jomireal v zmysle kúpnej zmluvy a osobitnej zmluvy schváliť.

K bodu č.14 - Územný plán obce – preskúmanie  v zmysle  §  30,  ods.  4 zákona  č.  50/1976 Zb. o Územnom plánovaní a stavebnom poriadku v platnom znení.
Ing.G.Kovač – obec sa má v zmysle stavebného zákona raz za 4 roky zaoberať tým, či nie je potrebné upraviť, alebo pozmeniť územný plán obce, podľa požiadaviek a potrieb na výstavbu či rozvoj obce. V súčasnej dobe nie je potrebné územný plán obce meniť, takže za stavebnú navrhuje schváliť ho bezo zmien.

K bodu č.15 - Pridelenie bytu v bytovke č. 683/53 na ulici Kpt. Weinholda.
Mgr.I.Melišková – prečítala návrh na pridelenie bytu č.12 v bytovke č.683/53. Boli oslovení 4 žiadatelia o byt, návratky odoslali späť dvaja záujemcovia, z toho bol vhodný žiadateľ Juraj Hrončiak a Žaneta Hudečková, ktorí bývajú v podnájme v Zemianskych Kostoľanoch.

K bodu č.16 - Schválenie člena komisie kultúry, vzdelávania a športu.
PaedDr.I.Plachá – často pri príprave kultúrnych akcií chýbalo prepojenie na TJ Slovan, pričom sa stávalo, že dochádzalo k problémom pri organizovaní niektorých podujatí, na ktorých sa mala podieľať riešenie akcií a preto vyšiel návrh od kultúrnej komisie, zaradiť medzi jej členov i člena TJ Slovan – návrh Miroslav Baláž.

K bodu č.17 - Prejednanie žiadostí.
Ing.J.Školíková – žiadosť o odpredaj pozemku priľahlého k bytovej jednotke J. Záhonovi a J. Martošovi. ide o podobný predaj ako v prípade Ing. A. Páleníka. Odporúča tieto pozemky predať, obci nie je známy iný dôvod využitia. Odporúča zverejniť výzvu na odpredaj po predložení geometrického plánu nového zamerania parciel s uvedením nových čísel parciel a ich výmer zo strany záujemcov.
Ing.G.Kovač – mal by sa určiť aj spôsob predaja, jeden z pozemkov je verejne prístupný, môže si ho odkúpiť ktokoľvek.
V.Matejov – riešili sťažnosť pani E.Görögovej na nefungujúce verejné osvetlenie pred jej domom. Po osobnej obhliadke zistili, že stĺpy sú nerovnomerne rozložené, medzi jedným a druhým je vzdialenosť 30 m a ďalším až 80 m a preto vzniká väčšia plocha neosvetlená práve pred spomínanou nehnuteľnosťou. Je tam jeden jestvujúci stĺp, na ktorý odporúča namontovať osvetlenie.
Ing.J.Školíková – objasnila, že ide o riešenie diskusného príspevku p.Görögovej, ktorý predkladala na rokovaní už dávnejšie, zistila si to z minulých zápisníc OZ, lampa sa mala vymeniť, mal to na starosti Ing.Ďanovský, ale táto lampa bola vylúčená z osvetlenia, z úsporných dôvodov, keď sa dohodlo, že svietiť bude každá druhá lampa v obci. Z toho dôvodu požiadala o miestnu obhliadku pána Matejova, aby zistil, či je jej požiadavka naozaj oprávnená. Pán poslanec Matejov zistil, že je, a preto odporúča svietidlo znovu napojiť na elektrickú energiu.
Mgr.I.Melišková – mali len žiadosti o zaradenie do poradovníka žiadateľov o byt, v súčasnosti evidujú 17 žiadostí o byt.

K bodu č.19 – Diskusia.
Ing.J.Školíková – v rámci diskusie chce oznámiť p.Školnovi, že tabuľka s menom doktorky Bezákovej na budove zdravotného strediska bola odstránená. Čo sa týka ozvučenia v dome smútku, je funkčné, všetko je v poriadku, ozvučenie ruší zrejme len premávka na hlavnej ceste. Zamestnankyňa Povodia Váhu š.p. Ing. Poláková bola na obecnom úrade a priľúbila, že čistenie potoka Lazného bude pokračovať, len nepovedala termín.
Diskusia poslanci 
V.Oršula  - chce sa vyjadriť k dlho opakovanej téme – ozvučenie kultúrnych akcií, napríklad na vianočných trhoch to bolo nedostatočné. Musí sa to riešiť, keď sa to nedá zabezpečiť po vlastnej réžii, treba to dať urobiť firme.
Ing.J.Školíková – ozvučovacia zostava je funkčná, len niektoré parametre sú nedostatočné na kvalitné ozvučenie.
V.Hulínyiová – vysvetlila technický problém v zabezpečení ozvučenia.
Ing.M.Rolinec – keď je ozvučenie, vždy sa to dá nejakým spôsobom ozvučiť. Treba dvoch, troch ľudí naučiť a zaškoliť
Ing.B.Bajgar – prekvapilo ho urýchlené riešenie odkvapových žľabov na školskom kaštieli. Podal správu o prieskume plnenia si povinností bývalej starostky obce Ing.H.Kovačovej.
Navrhol vziať túto správu na vedomie.
Diskusia občania
T.Školna – zaujímalo by ho, či sa už vyriešil problém s 134 000 € pre DSS Kanianka.
Ing.J.Školíková – podala informáciu, že hlavný kontrolór ešte spracováva správu o zistení príčiny neodoslania žiadosti o príspevok na chod DSS. Bola urobená zmluva s DSS o mesačných splátkach 10 000,-€ od obce na pokrytie nákladov chodu zariadenia. Tieto peniaze však obci chýbali a preto sa touto problematikou zaoberala hneď od svojho nástupu do funkcie, akým spôsobom by obec tieto financie získala späť do rozpočtu obce. Niekoľkokrát písala žiadosť na Ministerstvo práce sociálnych vecí a rodiny, ale odtiaľ jej prišli len záporné odpovede. Keďže vedela, že tam nepochodí, hľadala iné možnosti. Obrátila sa so žiadosťou priamo na Úrad vlády, premiéra Fica o poskytnutie príspevku z jeho rezervy. I keď vybavenie tejto žiadosti bolo náročné na čas, telefóny, e-mailovú korešpondenciu atď., stálo toto úsilie za to, pretože 18. 11. 2013 bolo obci z Úradu vlády SR písomne oznámené, že predseda vlády SR rozhodol o pridelení dotácie našej obci na tento účel. To znamená, že v tejto veci bola úspešná, získala pre obec financie späť a obec nebude v tomto smere škodná.
Ing.M.Rolinec – mala by obec poslať na úrad vlády poďakovanie.
M.Ďurtová – videla po obci chodiť meračov na kanalizáciu, chcela by vedieť, či sa bude táto kanalizácia a kedy relizovať.
Ing.J.Školíková – potvrdila, že  to boli zamestnanci Stredoslovenskej vodárenskej spoločnosti. Majú záujem vybudovať kanalizáciu z fondov EÚ, spoločne s Kamencom pod Vtáčnikom, spojením dvoch obcí je to už takmer 4 000 obyvateľov, lebo financie z EÚ môže dostať žiadateľ nad 2000 obyvateľov. Ak tie financie dostanú, mali by kanalizáciu realizovať, kedy nevie.
M.Ďurtová – lebo ak sa na budúci rok budú rekonštruovať cesty a chodníky ako majú v pláne, bolo by nerozumné potom následne ich ničiť výkopmi na kanalizáciu. Chcela by ešte pripomenúť vedenie káblovej televízie na stĺpoch. Sú v katastrofálnom stave, je možnosť u niektorých, že sa zrútia. Firma by sa mala o tie stĺpy starať. Aj energetici by sa mali postarať o údržbu stĺpov na vedenie elektrickej siete.
Ing.J.Školíková – stĺpy, na ktorých je vedená káblová televízia a ktoré využíva spoločnosť VARES s.r.o. Banská Bystrica sú stĺpy obecného rozhlasu. S touto spoločnosťou bola v minulosti uzavretá zmluva o nájme stĺpov s minimálnym nájmom, z ktorej spoločnosti vyplývala povinnosť vykonávať údržbu stĺpov. Lenže oni ich neudržiavali, preto bol vyrubený riadny nájom a nie sú povinný sa o údržbu stĺpov starať. Z toho vyplýva, že starostlivosť a údržba stĺpov je na obci. Informovala, že problematikou stĺpov sa už zaoberala, uviedla, že to chcela riešiť už v tomto roku, len je veľký problém s osadením stĺpov, sú osadené veľmi plytko, preto sú nestabilné a pod ťarchou káblov sa ohýbajú.
Ing.B.Bajgar – navrhol, že by sa mali aspoň odstrániť tie staré a prebytočné káble, ktoré tam byť nemusia.
V.Oršula – treba to dať hneď do plánu stavebnej a finančnej komisii, stále sa o tom len diskutuje, ale treba to už aj spraviť a hlavne ponatierať.
Ing.J.Školíková – zaoberala sa tým, bola osobne aj na obhliadkach, financie v rozpočte na to neboli a s aktivačnými pracovníkmi, čo majú sa to bála robiť, nie sú na to vyškolení. Možno na budúci rok bude väčší výber aktivačných pracovníkov a bude sa to dať riešiť čím skôr. Najprv však ich musia vyrovnať a potom natierať.
M.Baláž – chce sa spýtať  na chod multifunkčného ihriska počas zimných mesiacov, pretože majú v zmluve uvedené, že keď bude sneh, nesmú ihrisko používať. Vlani si platili nájom, ale aj si sneh poodhŕňali, bolo by dobré odhŕňať to frézou, nech je ihrisko stále využiteľné. Na fréze sa dá nastaviť výška záberu.
Ing.J.Školíková – no nevie, aké sú teraz možnosti na tom zničenom trávniku. Obec nevlastní ani frézu, ani pracovníka na túto prácu. Navyše si myslí, že nie je vhodné takýmito mechanizmami vykonávať údržbu, nakoľko i v minulosti došlo k zásadnému poškodeniu spojov trávnika práve použitím mechanizmov.
PaedDr.I.Plachá – túto vec najprv treba technicky vyriešiť.
V.Oršula – zaujímal sa, kto je správca za obec
Ing.J.Školíková – informovala, že za správu bola určená pani Matejová.
P.Rybár – povrch trávnika pôvodne nebol stavaný na zimu a keď sa v zime začal odhŕňať, vlasy trávnika sa poškodili a je už zničený celý povrch.
M.Baláž – aj siete okolo sú siete na tenis, nie na futbal, dlho tam nevydržia.
Ing.J.Školíková – tieto siete mali na sklade, tak ich tam dali, pretože nemuseli znova kupovať nové drahé siete, tak využili tieto. Keď sa zničia, kúpia sa originál na futbal.
M.Baláž – bude sa OZ tým ihriskom zaoberať?
Ing.G.Kovač – už sa to viac zničiť nedá ako to je, musí sa to do budúcna riešiť komplexne.
A.Vršková – skruže na Ul.J.A.Komenského sú plné smetí, bolo by to treba vyčistiť a vyniesť.
V.Oršula – informoval, že už sú vyčistené a prázdne
M.Ďurtová – zaujíma sa o kúriu vedľa DK, kedy už konečne sa bude dať asanovať.
Ing.J.Školíková – táto kúria je dlhodobý problém, bola už podaná žiadosť na asanáciu, ale pamiatkový ústav nechce vydať povolenie, pretože sú v nej architektonické prvky, ktoré treba zachovať. Vlastník sa má o budovu postarať, len problém je v tom, že stavba nemá vlastníka. Z Ministerstva kultúry SR bolo na základe našej žiadosti o určenie vlastníka doručené odporučenie postupovať prostredníctvom Okresného súdu v Trenčíne, ktorý má určiť právneho nástupcu bývalých štátnych majetkov, ktoré sú v spisoch uvedené ako posledný vlastník.
Ing.B.Bajgar – zaujímal sa, kto platí za túto nehnuteľnosť dane
Ing.J.Školíková  - nikto, nie je od toho ani list vlastníctva.
S.Plachý – je koniec roka a je treba sa obzrieť aj dozadu a bilancovať rok 2013.
Pre obec to bol rok prelomový, po rokoch sa to všetko urovnalo, na obecný úrad nastúpila spravodlivosť, konštatuje dobrú atmosféru medzi ľuďmi, od vedenia, od poslancov OZ, konali sa netypické stretnutia k výročiam, napríklad história bojov SNP, vianočné trhy –zbližovanie ľudí, divadelné predstavenie – vydarené, starý stereotyp sa začína meniť, financie v obci sú, možnosti tiež, do nového roka želá všetkým veľa úspechov.
A.Komaneková – chce sa opýtať či je v rozpočte na budúci rok aj položka na opravu pomníkov v obci. V roku 2014 budú dve okrúhle výročia – 70 rokov SNP, 100 rokov od začatia I.svetovej vojny, patrilo by sa niektoré pomníky opraviť. Niektorí členovia SZPB sú ochotní pri prácach aj vypomôcť.
Ing.J.Školíková – samostatná položka na to nie je, ale obec sa bude snažiť zabezpečiť tieto práce z položky údržby obce, ak nebude potrebné riešiť niečo mimoriadnejšie.
Ďalej sa spýtala zástupkyne starostky, či má pri sebe spracovaný plán zasadnutí na budúci rok, pretože ona je poverená jeho prípravou. Chcela sa dohodnúť na najbližšom novoročnom zasadnutí OZ. Po dohode poslancov OZ sa zhodli na dátume 15. 1. 2014.
Ďalej požiadala poslancov o schválenie uznesení na zverejnenie zámerov na výber dodávateľov na niektoré investičné akcie, konkrétne rekonštrukcia chodníka Ľ. Štúra, projektová dokumentácia na cestu B. Nemcovej, výmena odkvapových žľabov na školskom kaštieli a klimatizáciu obecného úradu.
Zároveň informovala poslancov, že podľa navrhnutého rozpočtu spracovala harmonogram verejných obstarávaní a predbežných termínov realizácie prác. O plánovaných termínoch jednotlivých prác zahrnutých do rozpočtu na rok 2014 konkrétne informovala. Tento harmonogram predloží poslancom k dispozícii.
V.Oršula – treba zahrnúť do plánu aj úpravu plochy pred pamätníkom SNP a hneď na marec, kým začnú kry pučať.

K bodu č.19 - Návrh na uznesenie
135/13 Obecné  zastupiteľstvo schvaľuje  –  program  rokovania  obecného  zastupiteľstva  podľa predneseného návrhu
136/13 Obecné zastupiteľstvo volí – návrhovú komisiu v  zložení :  predseda Vladimír Matejov, členovia Alena Vršková, Peter Rybár.
137/13  Obecné  zastupiteľstvo  schvaľuje  ­  súbor  rozpočtových  opatrení  podľa  zák. 583/2004, § 14 ods. 2, písm. a, b – zmena rozpočtu obce Zemianske Kostoľany č. 4/2013.
138/13 Obecné zastupiteľstvo poveruje – starostku obce k úprave rozpočtu na rok 2013 do konca roka 2013 medzi rozpočtovými položkami, pričom sa nebudú meniť celkové príjmy a výdavky rozpočtu obce v rámci funkčnej klasifikácie.
139/13 Obecné zastupiteľstvo schvaľuje – rozpočet obce Zemianske Kostoľany na rok 2014.
140/13 Obecné zastupiteľstvo schvaľuje – programový rozpočet obce Zemianske Kostoľany na rok 2014.
141/13  Obecné  zastupiteľstvo  schvaľuje  –  Všeobecne  záväzné  nariadenie  obce  Zemianske Kostoľany č. 4/2013, ktorým sa mení Všeobecne záväzné nariadenie obce Zemianske Kostoľany č.5/2012  o  miestnych  daniach  a  miestnom  poplatku  za  komunálne  odpady  a  drobné  stavebné odpady.
142/13 Obecné  zastupiteľstvo schvaľuje  –  plán  činnosti  hlavného  kontrolóra  obce  na I.polrok 2014.
143/13 Obecné zastupiteľstvo schvaľuje – prenájom nehnuteľného majetku – nebytový priestor č.3 na  ulici  Boženy  Nemcovej,  súpisné  číslo  677  na  miestnej  tržnici  uchádzačke  Daniele Škadrovej  – LIMEX  plus,  Kostolná  Ves  277,  972  26  Nitrianske Rudno  za  výšku  nájmu  120  € / mesačne  bez  energií  a služieb spojených s  nájmom  za  účelom  zriadenia  prevádzky  na  predaj zmrzliny a doplnkového tovaru.
144/13  Obecné  zastupiteľstvo  schvaľuje  –  výšku  nájmu  a  poplatky  za  služby  spojené
s krátkodobým prenájmom viacúčelového ihriska za každú začatú hodinu takto :
-	Nájom                                      2,00 €
-	Služby spojené s nájmom        1,00 €
-	Osvetlenie                                2,00 €
-	Šatne                                        2,00 €
145/13 Obecné zastupiteľstvo schvaľuje – vysporiadanie finančných záväzkov obce súvisiacich s kúpou dvoch bytových domov na ulici Kpt.Weinholda predávajúcemu JOMIREAL, s.r.o., Nováky vo výške 8 133,16 €.
146/13 Obecné zastupiteľstvo konštatuje – že Územný plán obce Zemianske Kostoľany schválený 3.3.2005 po preskúmaní v zmysle § 30 ods.4 zákona č.50/1976 Zb.o územnom plánovaní a stavebnom poriadku v znení neskorších zmien a doplnkov naďalej vyhovuje a postačuje pre rozvoj obce a nie je potrebné uskutočniť žiadne zmeny alebo doplnky.
147/13 Obecné zastupiteľstvo schvaľuje – pridelenie nájomného bytu č.12 na Ul.Kpt.Weinholda, súpisné číslo 683, orientačné číslo 53 žiadateľovi Juanette Hudečkovej a Jurajovi Hrončiakovi, bytom Zemianske Kostoľany, Domovina 249/6.
148/13 Obecné zastupiteľstvo volí – člena komisie kultúry, vzdelávania a športu Obecného zastupiteľstva v Zemianskych Kostoľanoch Miroslava Baláža, bytom Zemianske Kostoľany, Domovina 249/6 od 1.1.2014.
149/13 Obecné zastupiteľstvo schvaľuje - zámer odpredať nehnuteľný majetok obce, parc.č.957/2 o výmere 387m2 zastavaná plocha po predložení geometrického plánu s novým stavom určenia hraníc nových parciel určených na predaj.
150/13 Obecné zastupiteľstvo schvaľuje – zverejnenie výzvy na výber dodávateľa prác „Rekonštrukcia chodníka na ulici Ľ.Štúra“.
151/13 Obecné zastupiteľstvo schvaľuje – zverejnenie výzvy na výber dodávateľa prác „Projektová dokumentácia – Miestna komunikácia Ul.B.Nemcovej“.
152/13 – Obecné zastupiteľstvo schvaľuje – zverejnenie výzvy na výber dodávateľa prác „Výmena odkvapových žľabov na budove školského kaštieľa“.
153/13 Obecné zastupiteľstvo schvaľuje – zverejnenie výzvy na výber dodávateľa práce „Klimatizácia budovy obecného úradu“.
Obecné zastupiteľstvo berie na vedomie
-	spojenú výročnú správu za konsolidovaný celok obec Zemianske Kostoľany
-	návrh programového rozpočtu obce na roky 2015- 2016
-	správu komisie pre konflikt záujmov
-	stanovisko hlavného kontrolóra k rozpočtu obce na rok 2014
-	diskusné príspevky starostky, poslancov a občanov obce

K bodu č.20 - Záver.
Ing.J.Školíková – body rokovania boli vyčerpané, starostka poďakovala všetkým prítomným za účasť, zaželala ešte príjemný zvyšok večera, šťastné a veselé vianočné sviatky, šťastlivý Nový rok 2014. Poďakovala všetkým poslancom, zamestnancom aj hlavnému kontrolórovi za úspešnú prácu v roku 2013, občanom za podporu a za účasť na zasadnutiach OZ.
V roku 2014 všetkých čaká veľa práce, troje volieb – do EÚ, prezidentské a komunálne a preto všetkým zaželala pevné zdravie a množstvo osobných i pracovných úspechov. Najbližší termín zasadnutia je podľa harmonogramu dňa 15.1.2014. Záver – 18,15 h.

Overovatelia zápisnice: 
Ing. Bronislav Bajgar                      .........................................

Valent Oršula                                  .........................................

Zapísala:
Viera Hulínyiová           	        ...........................................

V Zemianskych Kostoľanoch
Dňa: 17. 12. 2013
                                                                	            	                          Ing.Jana Školíková
                                                                       	            	                  starostka obce